মির্জা মসরুর আহমদ
মির্জা মসরুর আহমদ ( উর্দু: مرزا مسرور احمد ; জন্ম ১৫ সেপ্টেম্বর, ১৯৫০ খ্রি.) হল আহমদিয়া সম্প্রদায়ের বর্তমান ও পঞ্চম আমির। তার উপাধি হল মসীহের ৫ম খলিফা ( আরবি: خليفة المسيح الخامس: খলিফাতুল মাসিহ আল-খামিস )। তিনি তার পূর্বসূরি মির্জা তাহির আহমদের মৃত্যুর ৩ দিন পর ২০০৩ সালের ২২ এপ্রিল নির্বাচিত হয়। চতুর্থ খলিফার মৃত্যুর পর সম্প্রদায়ের ইতিহাসে প্রথম বারের মত ভারতীয় উপমহাদেশের বাইরে তারা লন্ডন শহরে সভার আহ্বান করে, যার পরেই মির্জা মসরুর আহমদ আহমদিয়া সম্প্রদায়ের ৫ম খলিফা নির্বাচিত হন। সিংহাসন আরোহণের শুরুতে পাকিস্তানী জনতা ও সরকারের চাপের প্রতিক্রিয়ায় নিজেকে পাকিস্তান থেকে নির্বাসনে বাধ্য হন। নির্বাচিত হওয়ার পর তিনি সম্প্রদায়ের সদস্যদের সাথে দেখা করতে এবং তাদের বার্ষিক সমাবেশে ভাষণ দেওয়ার জন্য গোটা বিশ্বজুড়ে ব্যাপকভাবে ভ্রমণ করেছেন। তিনি যেসব দেশে সফর করেছেন, তা কোন আহমদিয়া খলিফার প্রথম সফর ছিল।